# Vinesh Phogat

Vinesh Phogat (Balali, 25 d'agost de 1994) és una política índia i antiga lluitadora, que des de 2024 és membre de l'Assemblea Legislativa de Haryana, per la circumscripció de Julana en representació del partit Congrés Nacional Indi. Anteriorment, com a lluitadora, va ser múltiple medallista d'or dels Jocs de la Commonwealth, amb les seves victòries el 2014, 2018 i 2022.
En la seva carrera a la lluita lliure, Phogat va assolir una fita quan va guanyar la medalla d'or als Jocs Asiàtics de 2018 i es va convertir en la primera lluitadora índia a guanyar una medalla d'or tant als Jocs de la Commonwealth com as d'Àsia. També ha guanyat dues medalles de bronze als Campionats del món de lluita lliure. Va ser olímpica en tres ocasions, havent competit en tres categories de pes diferents: 48 kg el 2016, 53 kg el 2020 i 50 kg el 2024. Als Jocs Olímpics d'estiu de 2024, es va convertir en la primera lluitadora índia a arribar a una final olímpica. No obstant això, va ser desqualificat després de superar el pes estipulat per 100 grams el segon dia de competició. Després de la seva inhabilitació, va anunciar la retirada de l'esport.
El 2023, va formar part de la protesta dels lluitadors indis contra l'aleshores president de la Federació de Lluita de l'Índia i diputat del Partit del Poble Indi (PPI), Brij Bhushan Sharan Singh, acusat d'assetjament sexual per diverses lluitadores. El 2024, va donar suport a la protesta de pagesos a Shambhu —municipi limítrof entre Hryana i el Panjab—, pel què va guanyar-se el reconeixement dels sindicats agrícoles. També és la primera a guanyar la medalla d'or Khap Panchayat.

## Biografia

Phogat va néixer el 25 d'agost de 1994 a Balali, localitat del districte de Charkhi Dadri, divisió de Rohtak, estat de Haryana, al nord de l'Índia. Pertany a l'ètnia Jat, un poble tradicionalment agrícola i amb molta presència al nord del subcontinent. És filla de Rajpal Phogat i Premlata Phogat i prové d'una família de lluitadors. La seva germana Priyanka Phogat i els cosins Geeta Phogat, Ritu Phogat i Babita Kumari practiquen aquest esport. Va ser entrenada pel seu oncle, Mahavir Singh Phogat.
Durant la seva infantesa, el pare i l'oncle de Phogat van haver de fer front als seus conciutadans per ajudar-la a ella i als seus cosins a perseguir la lluita competitiva, ja que es considerava que anaven en contra de la moral i els valors de la seva comunitat. Quan tenia nou anys, el seu pare va ser assassinat a trets davant de casa seva per un parent.
El 13 de desembre de 2018, es va casar amb el lluitador de grecoromana Somvir Rathee, nascut al districte de Jind. Tots dos treballaven a l'empresa pública Indian Railways i es coneixen des del 2011.

## Carrera esportiva
### Inicis de carrera (2013-2015)

Al Campionat Asiàtic de Lluita de 2013, celebrat a Delhi, Phogat va guanyar la medalla de bronze en l'estil lliure femení de 51 kg. Va derrotar la japonesa Nanami Irie al combat inicial, però va ser derrotada per Tatyana Amanzhol, de Kazakhstan als quarts de final. A les rondes de repesca, va batre Tho-Kaew Sriprapa de Tailàndia en el combat per la medalla de bronze. A continuació, en els campionats de lluita de la Commonwealth, celebrats a Johannesburg, va guanyar la medalla de plata en la prova de 51 kg, després de caure a la final contra Odunayo Adekuoroye, de Nigèria.
En els seus primers Jocs de la Commonwealth, el 2014, va competir en la categoria de 48 kg. Va derrotar la nigeriana Rosemary Nweke als quarts de final i a la canadenca Jasmine Mian a les semifinals. En el combat per la medalla d'or, va vèncer l'anglesa Yana Rattigan per un marcador de 3-1, aconseguint la primera medalla d'or als Jocs. Phogat va guanyar una medalla de bronze en la categoria de 48 kg als Jocs Asiàtics de 2014 celebrats a Incheon, Corea del Sud. Va derrotar Pak Yongmi de Corea del Nord a la primera ronda abans de superar Dauletbike Yakhshimuratova, d'Uzbekistan, als quarts de final. Va perdre contra la japonesa Eri Tosaka a les semifinals per un marcador d'1–3, però va refer-se i va endur-se el bronze després de vèncer per superioritat tècnica Narangerel Eredenesukh, de Mongòlia, en el combat de repesca.
Va guanyar la medalla de plata als campionats asiàtics de 2015 celebrats a Doha, Qatar, després de no poder superar la japonesa Yuki Irie en la final.

### Lesió i reaparició (2016-2020)

L'abril de 2016, Phogat estava preparant-se per competir al torneig de qualificació olímpica de lluita celebrat a Ulaanbaatar, Mongòlia, amb l'objectiu de classificar-se per als Jocs Olímpics d'Estiu de 2016 en la categoria de 48 kg. Emperò, va ser desqualificada ja que estava 100 grams per sobre del pes límit, motiu pel qual va ser amonestada. Posteriorment, Phogat aconseguiria classificar-se per a Rio 2016 en el segon torneig preolímpic, celebrat a Istanbul, on va vèncer a la lluitadora polonesa Iwona Matkowska a la final. A Rio de Janeiro. Va guanyar amb facilitat els vuitens de final contra Alina Vuc, de Romania, per superioritat tècnica. No va tenir la mateixa sort en l'eliminatòria de quarts de final contra Sun Yanan, de la RP Xina, on va haver de retirar-se després de patir una lesió al lligament creuat anterior en el combat.
Phogat va recuperar-se i el 2018 va participar en la categoria de 50 kg en els seus segons Jocs de la Commonwealth, disputats a Gold Coast, Austràlia. En el torneig, celebrat en format de lligueta tots contra tots, va guanyar tots els combats i va aconseguir la segona medalla d'or en la competició. En els posteriors Jocs Asiàtics del 2018, a Jakarta (Indonèsia), va tornar a competir en la categoria de 50 kg. Va venjar la seva derrota a Rio de Janeiro contra la xinesa Sun Yanan, als vuitens de final. A continuació, va derrotar Kim Hyung-joo, de Corea del Sud, als quarts de final i Dauletbike Yakhshimuratova, de l' Uzbekistan, a les semifinals. A la final, va vèncer a la japonesa Yuki Irie per guanyar la medalla d'or. Es va convertir en la primera lluitadora índia a guanyar un or tant als Jocs de la Commonwealth com als d'Àsia.
L'any 2019, va guanyar un bronze en derrotar Qianyu Pang, de la Xina, al Campionat Asiàtic de Lluita del 2019. Aquell mateix any, en el torneig Yasar Dogu d'Istanbul, Phogat va aconseguir l'or en derrotar a la russa Ekaterina Poleshchuk a la final. Al Campionat del Món de Lluita de 2019, va ser bronze en la categoria de 53 kg, després de derrotar la grega Maria Prevolaraki en l'últim enfrontament. Gràcies a aquesta medalla, va obtenir el bitllet directe per als Jocs Olímpics de Tòquio 2020. El gener de 2020, va guanyar la medalla d'or en el torneig de Roma després de derrotar l'equatoriana Luisa Valverde a la final. Les competicions de lluita, incloent la celebració dels Jocs Olímpics d'Estiu, van ajornar-se un any a causa de la pandèmia de COVID-19.

### Desfeta a Tòquio i problemes amb la Federació

Després de l'aturada, Phogat va participar en diversos torneigs per a recuperar el ritme de competició de cara als Jocs de Tòquio, que se celebrarien a començaments d'agost. Va derrotar l'excampiona del món Vanesa Kaladzinskaya, de Belarús, en la final del torneig celebrat a Kíev el febrer de 2021. També va guanyar l'or a l'esdeveniment Matteo Pellicone Ranking Series 2021, a Roma, triomf que la permetria situar-se en la 1a posició del ranking mundial de la categoria. El juny de 2021, va guanyar la medalla d'or a la categoria de 53 kg al torneig de lluita lliure de l'Open de Polònia, després de derrotar a la final la ucraïnesa Khrystyna Bereza.
L'agost de 2021, va iniciar el torneig olímpic a Tòquio mantenint-se com a número 1 mundial dels 53 kg. Tot i que va derrotar Sofia Mattsson, de Suècia, a la primera ronda, va ser derrotada per la bielorussa Vanesa Kaladzinskaya als quarts de final. Pocs dies després dels Jocs Olímpics, va ser suspesa per la Federació de Lluita de l'Índia (WFI) per indisciplina, al·legant que s'havia negat a entrenar amb les companyes de la WFI a la Vila Olímpica i no havia fet servir la vestimenta oficial de l'Índia als Jocs Olímpics (ella portava roba on s'havia reemplaçat el patrocinador de l'Associació Olímpica de l'Índia pel logotip del seu sponsor particular). Tot i la disculpa formal de l'esportista, la Federació va posar-li traves a la participació en el torneig classificatori per als propers Campionats del Món de Lluita, però, malgrat ser autoritzada a darrera hora, Phogat va haver de retirar-se després de superar la primera ronda.
El novembre de 2021, la WFI va impedir que els lluitadors signessin convenis de patrocini privats que impliquessin haver d'exercitar-se sota les ordres d'entrenadors aliens a la Federació, de manera que Phogat va perdre el seu contracte amb JSW Sports.

### Retorn a la competició

En el torneig femení de 53 kg dels Jocs de la Commonwealth de 2022 celebrats a Birmingham, va aconseguir la medalla d'or després de guanyar tots els seus combats. En la prova dels 53 kg del Campionat Mundial de Lluita de 2022, celebrat a Belgrad, va guanyar la seva segona medalla de bronze al Campionat del Món. Va perdre la seva primera ronda contra Batkhuyagiin Khulan, de Mongòlia, però va guanyar tres combats seguits en les rondes de repesca per guanyar el bronze.

### París 2024 i retirada

Com que la seva compatriota Antim Panghal s'havia assegurat la plaça olímpica per a París 2024 en la categoria de pes de 53 kg, Phogat va passar a competir en la categoria de 50 kg. Al torneig de qualificació olímpica de 2024 de Bixkek, Kirguizstan, va certificar la presència a França. En la primera ronda dels Jocs Olímpics de París, va derrotar la japonesa Yui Susaki, campiona olímpica i mundial vigent, que no havia concedit ni un sol punt a les rivals durant els Jocs de Tòquio. La lluita va ser molt competida, amb la japonesa liderant 2-0 fins als últims segons —gràcies a sengles penalitzacions sobre la lluitadora índia—, quan Phogat va fer un takedown i va aconseguir la victòria. Phogat va classificar-se per a la final després de vèncer Oksana Livatx, d'Ucraïna, als quarts de final, i Yusneylys Guzmán, de Cuba, a les semifinals, ambdues en decisions per punts. No obstant, Phogat va ser desqualificada per superar en 100 grams el pes estipulat durant el mesurament previ a la final. Com a conseqüència, la cubana Guzmán va substituir-la en la final i Phogat va ser relegada a l'últim lloc de la classificació.
L'endemà, Phogat va anunciar que havia recorregut la decisió davant el Tribunal Arbitral de l'Esport (TAS) i que havia exigit que se li atorgués la medalla de plata, compartida amb Guzmán, ja que el primer dia del combat s'havia trobat dins dels límits de pes legals. També va anunciar la seva retirada de l'esport amb efecte immediat. En una breu sentència, el TAS va desestimar la petició.

## Carrera política

Després dels Jocs Olímpics de 2024 i d'anunciar la retirada dels esports, Phogat va retornar a l'Índia. Va ser rebuda a l'aeroport Indira Gandhi de Nova Delhi per un dels líders del partit Congrés Nacional Indi (CNI), Deepender Hooda. Una munió de seguidors va acompanyar-la fins al seu poble a Haryana. A mesura que va ser rebuda per més organitzacions i personalitats, augmentava el nombre de veus que la urgien a unir-se a la política. El 4 de setembre, Phogat i el també lluitador Bajrang Punia es van reunir amb un altre líder del CNI, el cap de l'oposició al Lok Sabha, Rahul Gandhi. El 6 de setembre, després de reunir-se amb el president del CNI, Mallikarjun Kharge, i altres dirigents, Phogat va oficialitzar la seva incorporació al partit.
A continuació, el CNI va presentar a Phogat com a candidata a les eleccions de l'Assemblea Legislativa de Haryana, en representació de la circumscripció de l'assemblea de Julana. Els analistes polítics van afirmar que, com que un nombre significatiu dels agricultors de Haryana són de la comunitat Jat (a la que ella pertany), la recolzarien en la pugna contra el Partit del Poble Indi (PPI) per la política del preu de venda mínim garantit per als productes agrícoles. El 8 d'octubre de 2024, quan es van anunciar els resultats de les eleccions, el CNI no va assolir la victòria a l'estat, però Phogat va sí que va aconseguir el seu escó, derrotant al candidat del PPI, Yogesh Kumar, per més de 6.000 vots.

### Resultats electorals

Elecció a l'Assemblea Legislativa de Haryana per la circumpscripció de Julana (2024) :
| Partit | Candidat | Vots | % |
| CNI | Vinesh Phogat | 65.08 | 46,86 |
| PPI | Yogesh Kumar Bairagi | 59.065 | 42,53 |
| INLD | Surender Lather | 10.158 | 7,31 |
| JJP | Amarjeet Dhanda | 2.477 | 1,78 |
| AAP | Kavita Dalal | 1.28 | 0,92 |
| Vots en blanc | Vots en blanc | 202 | 0,15 |
| Vots emesos | Vots emesos | 138.871 | 74,83 |
| Cens electoral | Cens electoral | 185.565 | |

## Activisme sociopolític
### Protestes del 2023 contra la Federació de Lluita de l'Índia

El gener de 2023, Phogat i una trentena de lluitadors indis, que incloïen Sakshi Malik, Bajrang Punia i Anshu Malik, van organitzar una protesta per exigir la dissolució de la Federació de Lluita de l'Índia (FLI) i l'obertura de diligències contra el president Brij Bhushan Sharan Singh, després de saber-se que els entrenadors de la FLI havien estat assetjant sexualment les esportistes durant anys. Les protestes es van aturar després que el govern del país es va comprometre a formar un comitè de supervisió per estudiar les reclamacions. El mes d'abril, els lluitadors van tornar a les protestes, al·legant que el Govern no havia acomplert els seus compromisos. Durant les protestes, Phogat va dir que anys enrere havia informat al primer ministre Narendra Modi i al ministre d'esports Anurag Thakur sobre l'assetjament físic, psicològic que rebien les esportistes, i va informar que havia sigut amenaçada de mort per persones pròximes a Singh.
Després d'un mes sencer de protestes, el Ministeri d'Afers Juvenils i Esports va donar instruccions a l'Associació Olímpica de l'Índia (AOI) per suspendre WFI i nomenar un grup ad hoc per supervisar les funcions de la lluita lliure al país. El grup també va rebre instruccions per celebrar eleccions per al nomenament d'un nou cap de la FLI en un termini de 45 dies. El 28 de maig de 2023, Phogat, Sakshi, Bajrang i altres lluitadors que protestaven van ser detinguts per la policia de Delhi quan marxaven cap al Parlament indi per organitzar una protesta exigint l'arrest Brij Bhushan.
L'agost de 2023, la United World Wrestling (UWW) va suspendre la WFI pel seu fracàs a l'hora d'organitzar eleccions. Això va restringir la capacitat dels esportistes indis per competir en esdeveniments de lluita lliure internacional. Les eleccions a la nova junta van tenir lloc, finalment, el 21 de desembre. Sanjay Singh, col·laborador proper de Brij Bhushan Singh, va arrasar i el seu equip va obtenir 13 dels 15 càrrecs en disputa. Tres dies més tard, la pressió exercida pels lluitadors va forçar el Ministeri d'Esports a suspendre el nou òrgan rector de la FLI, presidit per Sanjay Singh, atenent al menyspreu de les polítiques i procediments establerts, i va nomenar un nou comitè per dirigir les operacions de la federació. El març de 2024, l'AOI va suspendre el comitè ad hoc, propiciant que Sanjay Singh assumís el càrrec formalment. Phogat, Bajrang i altres lluitadors que protestaven ho van impugnar als tribunals, i el Tribunal Superior de Delhi va aprovar una ordre al seu favor, el 16 d'agost, demanant a l'AOI que tornés a posar el seu comitè ad-hoc a càrrec de la FLI, fins que el govern prengués una decisió definitiva.

### Manifestacions dels pagesos del 2024

El 31 d'agost de 2024, Phogat es va unir a la protesta dels agricultors a la frontera estatal entre el Punjab i Haryana, que feia 200 dies que durava. Els manifestants reclamaven l'establiment d'un preu de venda mínim garantit per a la producció agrícola. En el seu discurs al municipi de Shambhu, Phogat va expressar l'admiració que sentia pels agricultors en lluita i va assenyalar que estava orgullosa d'haver nascut en una família de pagesos. Posteriorment, va ser honrada amb garlandes pels líders dels sindicats d'agricultors. En donar suport a la protesta dels agricultors, Phogat va dir «els agricultors del país estan en problemes, els seus problemes s'han de resoldre», i va afirmar, a més, que el govern hauria d'abordar els problemes dels agricultors com a màxima prioritat.

## Resultats esportius
### Jocs Olímpics d'estiu

| Any | Lloc | Categ. | Rival | Puntuació | Ronda | Resultat |
| 2016 | Rio de Janeiro | 48 kg | Sun Yanan | L 1$^R$ -2 | Quarts de final | 10 |
| 2020 | Tòquio | 53 kg | Vanesa Kaladzinskaya | L 3–9$^F$ | Quarts de final | 9 |
| 2024 | París | 50 kg | Sarah Hildebrandt | | Final | DQ |

### Campionats del Món

| Any | Lloc | Categ. | Rival | Puntuació | Ronda | Resultat |
| 2013 | Budapest | 51 kg | Isabelle Sambou | L 3–6 | Setzens de final | 10 |
| 2015 | Las Vegas | 48 kg | Kim Hyon-gyong | L 4–8 | 32ens de final | 22 |
| 2017 | París | 48 kg | Victoria Anthony | L 4-6$^F$ | Setzens de final | 10 |
| 2019 | Nur-Sultan | 53 kg | Maria Prevolaraki | W 4–1 | Repesca | 3 |
| 2022 | Belgrad | 53 kg | Jonna Malmgren | W 8–0 | Repesca | 3 |

### Jocs Asiàtics

| Any | Lloc | Categ. | Rival | Puntuació | Ronda | Resultat |
| 2014 | Inchon | 48 kg | Eri Tosaka | L 4–6 | Repesca | 3 |
| 2018 | Jakarta | 50 kg | Yuki Irie | W 6–2 | Final | 1 |

### Jocs de la Commonwealth

| Any | Lloc | Categ. | Rival | Puntuació | Ronda | Resultat |
| 2014 | Glasgow | 48 kg | Yana Rattigan | W 11–8 | Final | 1 |
| 2018 | Gold Coast | 50 kg | Jessica MacDonald | W 13–3 | Round-robin | 1 |
| 2022 | Birmingham | 53 kg | Samantha Stewart | W 2–0 | Round-robin | 1 |

### Campionats asiàtics de lluita lliure

| Any | Lloc | Categ. | Rival | Puntuació | Ronda | Resultat |
| 2014 | Nova Delhi | 51 kg | Tho-Kaew Sriprapa | W 4–2 | Repesca | 3 |
| 2015 | Doha | 48 kg | Yuki Irie | L 2–3 | Final | 2 |
| 2016 | Bangkok | 53 kg | Pak Yong-mi | W 9$^F$-4 | Repesca | 3 |
| 2017 | Nova Delhi | 55 kg | Sae Nanjo | L 4–8 | Final | 2 |
| 2018 | Bishkek | 50 kg | Lei Chun | L 2–3 | Final | 2 |
| 2019 | Xi'an | 53 kg | Pang Qianyu | W 8–1 | Repesca | 3 |
| 2020 | Nova Delhi | 53 kg | Kiều Thị Ly | W 10–0 | Repesca | 3 |
| 2021 | Almati | 53 kg | Meng Hsuan | W 6$^F$-0 | Final | 1 |

#### Balanç particular

| Categ. Rival Combats V D Dif. 53 kg Pak Yong-mi 330+3 53 kg Mayu Mukaida 303–3 53 kg Pang Qianyu 4220 53 kg Lannuan Luo 110+1 55 kg Zhang Qi 110+1 53 kg Maria Prevolaraki 110+1 53 kg Sofia Mattsson 110+1 53 kg Nina Hemmer 110+1 53 kg Iryna Husyak 110+1 53 kg Yuliya Khalvadzhy 110+1 53 kg Aktenge Keunimjaeva 110+1 53 kg Tatyana Amanzhol 2110 53 kg Sarah Hildebrandt 220+2 53 kg Vanesa Kaladzinskaya 2110 53 kg Zhuldyz Eshimova 1110 53 kg Jessica Blaszka 110+1 53 kg Luisa Valverde 110+1 53 kg Jo Cin Chiu 110+1 53 kg Natalia Malysheva 2110 53 kg Amy Fearnside 200+2 53 kg Ekaterina Poleshchuk 220+2 | Categ. Rival Combats V D Dif. 48 kg Yuki Irie 321+1 48 kg Eri Tosaka 202–2 48 kg Nanami Irie 312–1 48 kg Erdenesukh Narangerel 2110 48 kg Dauletbike Yakhshimuratova 440+4 48 kg Byambazaya Tsogtbaatar 220+2 48 kg Lee yo-mi 2110 48 kg Kim Hyung-joo 220+2 48 kg Iwona Matkowska 110+1 48 kg Evin Demirhan 110+1 48 kg Oksana Livach 110+1 48 kg Alina Vuc 110+1 48 kg Nataliya Pulkovska 110+1 48 kg Victoria Anthony 101-1 48 kg Chun Lei 101-1 48 kg Kim Hyon-gyong 101-1 |

## Premis i honors

Phogat va rebre el premi Arjuna per Acompliment Destacat en Esports l'any 2016. El 2018, va ser nominada al Premi Padma Shri per l' utoritat Esportiva de l'Índia. Va ser nominada als Laureus World Sports Awards de 2019, esdevenint la primera esportista índia a obtenir una nominació per al premi. El 2020, va ser guardonada amb el Premi Major Dhyan Chand Khel Ratna, la màxima distinció esportiva de l'Índia. També va ser nominada al premi BBC Indian Sportswoman of The Year per al 2022. El desembre de 2024, Vinesh Phogat va ser inclosa a la llista internacional 100 Women, elaborada per la BBC, que destaca els noms de les dones més influents i inspiradores de l'any.

## Referències

* 1 2 «Vinesh Phogat, Bajrang Punia join Congress ahead of Haryana 'dangal'» (en anglès). Hindustan Times, 06-09-2024. Arxivat de l'original el 6 de setembre 2024. [Consulta: 6 setembre 2024].
* 1 2 «Congress releases list of 31 candidates for Haryana elections; Vinesh Phogat fielded from Julana» (en eb). Hindustan Times, 06-09-2024. [Consulta: 6 setembre 2024].
* 1 2 «Haryana polls: Congress's 1st list of 31 candidates out; Vinesh Phogat to contest from Julana» (en anglès). Indian Express, 06-09-2024. Arxivat de l'original el 6 de setembre 2024. [Consulta: 6 setembre 2024].
* ↑ Valecha, Muskaan. «Vinesh Phogat Bids Adieu to Wrestling» (en anglès americà). The Reelstars, 08-08-2024. Arxivat de l'original el 21 d’agost 2024. [Consulta: 21 agost 2024].
* 1 2 3 «At Shambhu, Vinesh Phogat takes up the cudgels on behalf of farmers» (en anglès). The Hindu, 01-09-2024. [Consulta: 6 setembre 2024].
* 1 2 Bassi, Aseem. «Vinesh Phogat joins farmers' stir at Shambhu border» (en anglès). India Today, 01-09-2024. [Consulta: 6 setembre 2024].
* ↑ «Fight against injustice has just begun: Vinesh». The Times of India, 26-08-2024. ISSN: 0971-8257.
* ↑ Singh, Sat. «Kin celebrate Haryana wrestlers' fete at Glasgow» (en anglès). Hindustan Times, 30-07-2014. Arxivat de l'original el 2016-02-21. [Consulta: 21 febrer 2016].
* 1 2 Bhatia, Varinder. «Why getting Vinesh Phogat, Bajrang Punia on board is a major win for Congress» (en anglès). The Indian Express, 04-09-2024. [Consulta: 6 setembre 2024].
* ↑ «Asian Games 2018: Who is Vinesh Phogat?» (en anglès). The Indian Express, 20-08-2018. Arxivat de l'original el 2021-06-24. [Consulta: 6 agost 2024].
* ↑ Brahme, Chinmay. «Vinesh wins gold, with help from his cousin» (en anglès). The Indian Express, 30-07-2014. Arxivat de l'original el 2016-09-09. [Consulta: 30 juliol 2014].
* ↑ Ghosh, Anindita. «The Powerhouse Phogat Siblings and their Cousin - Deeta, Babita and Vinesh» (en anglès). Femina, 08-06-2016. Arxivat de l'original el 2019-03-28. [Consulta: 1r juny 2020].
* ↑ Joshi, Sonam. «Meet Mahavir Singh Phogat the fascinating wrestler who inspired» (en anglès). The Huffington Post, 21-10-2016. Arxivat de l'original el 2017-07-08. [Consulta: 6 març 2017].
* ↑ Roy, Abhishek. «I Am A Girl, I Am A Wrestler» (en anglès). Tadpoles, 24-07-2014. Arxivat de l'original el 2015-11-23. [Consulta: 2 novembre 2015].
* ↑ «How Vinesh Phogat has fought with adversities and family tragedies since childhood» (en anglès). The Times of India, 08-08-2024. Arxivat de l'original el 8 d’agost 2024. [Consulta: 1r juny 2024].
* ↑ Deswal, Deepender. «Pre-wedding festivities begin at Vinesh’s village» (en anglès). The Tribune, 11-12-2018. Arxivat de l'original el 2019-04-02. [Consulta: 1r juny 2024].
* ↑ «Vinesh Phogat to marry wrestler Somvir Rathee on December 13» (en anglès). The Hindustan Times, 04-12-2018. Arxivat de l'original el 2023-03-07. [Consulta: 1r juny 2024].
* ↑ «आज सोमवीर के साथ 7 फेरे लेगी विनेश फौगाट, देशी-विदेशी पहलवान करेंगे शिरकत» (en hindi). Dainik Bhaskar, 14-12-2018. Arxivat de l'original el 2023-03-07. [Consulta: 1r juny 2024].
* ↑ «Asian Championship - Female wrestling Seniors - 2013-04-18 New Delhi (IND) - 51.0 kg» (en anglès). International Wrestling Database, 18-04-2013. Arxivat de l'original el 2016-02-25. [Consulta: 2 novembre 2015].
* ↑ «Commonwealth Championship - Female wrestling Seniors - 2013-12-05 Johannesburg (RSA) - 51.0 kg» (en anglès). International Wrestling Database, 05-12-2013. Arxivat de l'original el 2016-03-05. [Consulta: 2 novembre 2015].
* ↑ «Vinesh» (en anglès). Glasgow 2014 - XX Commonswealth Games. Arxivat de l'original el 2016-03-06. [Consulta: 2 novembre 2015].
* ↑ «Women's Freestyle 48 kg Final» (en anglès). Glasgow 2014 - XX Commonswealth Games, 30-07-2014. Arxivat de l'original el 2014-08-10. [Consulta: 30 juliol 2014].
* ↑ «Wrestler Vinesh Phogat wins18th bronze for India in Asian Games 2014» (en anglès). india.com, 27-09-2014. Arxivat de l'original el 2015-09-24. [Consulta: 27 setembre 2014].
* ↑ «Biographies» (en anglès). 17th Asian Games Incheon 2014, 27-09-2014. Arxivat de l'original el 2014-10-04. [Consulta: 2 novembre 2015].
* ↑ «Asian Championship - Female wrestling Seniors - 2015-05-06 Doha (QAT) - 48.0 kg» (en anglès). International Wrestling Database, 06-05-2015. Arxivat de l'original el 2016-02-15. [Consulta: 2 novembre 2015].
* ↑ «After Vinesh Phogat, another overweight wrestler disqualified» (en anglès). The Indian Express, 06-05-2016. Arxivat de l'original el 2025-01-07. [Consulta: 11 gener 2025].
* ↑ «Wrestlers Vinesh Phogat, Sakshi Malik grab Rio Olympics berths» (en anglès). Hindustan Times, 07-05-2016. Arxivat de l'original el 2023-04-27 [Consulta: 11 gener 2025].
* ↑ «Wrestling: Women's Freestyle 48kg Standings» (en anglès). Rio 2016. COI, 17-08-2016. Arxivat de l'original el 2016-09-22. [Consulta: 25 setembre 2016].
* ↑ «Tokyo 2020: Vinesh Phogat buries ghosts of Rio Games, star wrestler geared up for 2nd Olympics appearance» (en anglès). India Today, 18-07-2021. Arxivat de l'original el 2021-07-18. [Consulta: 11 gener 2025].
* ↑ «Wrestling at the 2018 Commonwealth Games» ( PDF) (en anglès). Gold Coast 2018. Jocs de la Commonwealth, 01-04-2018. Arxivat de l'original el 31 March 2018. [Consulta: 7 abril 2017].
* ↑ «Commonwealth Games 2018 Wrestling: Vinesh Phogat, Sumit Malik win gold, Sakshi, Somveer get bronze» (en anglès americà). Hindustan Times, 14-04-2018. Arxivat de l'original el 2024-11-27 [Consulta: 7 gener 2025].
* ↑ «Vinesh Becomes First Indian Woman Wrestler To Win Gold In The Asian Games» (en anglès). Headlines Today. Headlines Today, 20-08-2018. Arxivat de l'original el 2018-08-20. [Consulta: 20 agost 2018].
* ↑ «Mental toughness helped me handle weight transition: Vinesh Phogat» (en anglès). Olympic Channel, 15-04-2020. Arxivat de l'original el 2021-03-02. [Consulta: 18 maig 2020].
* ↑ «Vinesh Phogat 1st Indian woman wrestler to win Asian Games gold medal» (en anglès). India Today, 20-08-2018. Arxivat de l'original el 2023-04-11. [Consulta: 6 agost 2024].
* ↑ «Sakshi Malik, Vinesh Phogat finish on podium; Indian women bag 4 bronze medals in Asian Championships» (en anglès). The Times of India, 26-04-2019. Arxivat de l'original el 2024-08-07. [Consulta: 26 abril 2019].
* ↑ «Gold for Vinesh Phogat at Yasar Dogu International» (en anglès). The Times of India, 15-07-2019. Arxivat de l'original el 2024-08-07. [Consulta: 1r juny 2024].
* ↑ «World Championships 2019» (en anglès). United World Wrestling, 22-09-2019. Arxivat de l'original el 2021-11-03. [Consulta: 1r juny 2020].
* 1 2 «Why Vinesh Phogat's disqualification isn't the first Olympics setback for the ace Indian wrestler» (en anglès). The Economic Times, 07-08-2024. Arxivat de l'original el 2024-08-07. [Consulta: 7 agost 2024].
* ↑ «Vinesh Phogat starts 2020 on a high, wins gold at Rome Ranking Series event» (en anglès). The Hindustan Times, 18-01-2020. Arxivat de l'original el 2020-01-18. [Consulta: 18 gener 2020].
* ↑ «Els Jocs Olímpics de Tòquio, ajornats oficialment fins l’any que ve pel coronavirus». RAC1, 24-03-2020. Arxivat de l'original el 2020-12-04. [Consulta: 13 gener 2025].
* ↑ ericolanowski. «Update to Calendar and Events for 2021 | United World Wrestling» (en anglès). United World Wrestling, 24-09-2020. [Consulta: 13 gener 2025].
* ↑ «Wrestling Competition Schedule» (en anglès). Tokyo 2020. COI. Arxivat de l'original el 2020-10-30. [Consulta: 17 març 2020].
* ↑ «Vinesh Phogat beats Vanesa Kaladzinskaya to win gold in Ukraine wrestling event» (en anglès). India Today, 28-02-2021. Arxivat de l'original el 2021-02-28. [Consulta: 11 març 2021].
* ↑ «Vinesh Phogat wins gold, reclaims number one rank; Bajrang Punia reaches final» (en anglès). India Today, 07-03-2021. Arxivat de l'original el 2021-03-07. [Consulta: 11 març 2021].
* ↑ Nag, Utathya. «Vinesh Phogat wins gold at Poland Open, Anshu withdraws due to fever» (en anglès). COI, 11-06-2021. Arxivat de l'original el 2024-06-19. [Consulta: 1r juny 2024].
* ↑ «Vinesh Phogat wins gold at Poland Open». NDTV Sports, 11-06-2021. Arxivat de l'original el 2021-06-12. [Consulta: 12 juny 2021].
* ↑ «2021 Poland Open Results Book» ( PDF) (en anglès). Ziolkowski, Pytlasinski, Poland Open. United World Wrestling, 01-06-2021. Arxivat de l'original el 2021-07-04. [Consulta: 4 juliol 2021].
* ↑ «Wrestling Results Book» ( PDF) (en anglès). Tokyo Organising Committee of the Olympic and Paralympic Games, 07-08-2021. Arxivat de l'original el 2021-08-07. [Consulta: 8 agost 2021].
* ↑ «WFI suspends star wrestler Vinesh Phogat over indiscipline after Tokyo Olympics campaign» (en anglès). India Today, 11-08-2021. Arxivat de l'original el 2023-05-30. [Consulta: 30 maig 2023].
* ↑ «Vinesh Phogat sends apology to WFI, may still not be allowed to compete at Worlds» (en anglès). Sportstar, 14-08-2021. Arxivat de l'original el 2023-05-30. [Consulta: 30 maig 2023].
* ↑ Sarangi, Y. B. «Sangeeta Phogat qualifies at World Wrestling Championship trials» (en Indian English). The Hindu, 31-08-2021. Arxivat de l'original el 2021-09-01. ISSN: 0971-751X.
* ↑ «WFI has its way, sports NGO JSW agrees on tripartite contracts with wrestlers». The Times of India, 12-11-2021. Arxivat de l'original el 30 May 2023. [Consulta: 30 maig 2023].
* ↑ Berkeley, Geoff. «Phogat completes Commonwealth Games hat-trick with another wrestling gold» (en anglès). Inside the Games, 06-08-2022. Arxivat de l'original el 2022-08-07. [Consulta: 6 agost 2022].
* ↑ «Wrestling Competition Summary» ( PDF) (en anglès britànic). Birmingham 2022 Commonwealth Games, 06-08-2022. Arxivat de l'original el 2022-08-06. [Consulta: 10 agost 2022].
* ↑ Burke, Patrick. «Susaki and Morikawa earn Japanese double at World Wrestling Championships» (en anglès). Inside the Games, 14-09-2022. Arxivat de l'original el 2022-09-15. [Consulta: 15 setembre 2022].
* ↑ Nag, Utathya. «Commonwealth Games 2022 wrestling: Vinesh Phogat completes a hat-trick of CWG gold medals» (en anglès). COI, 06-08-2022. Arxivat de l'original el 2022-10-08. [Consulta: 1r juny 2024].
* ↑ «2022 World Wrestling Championships Results Book» ( PDF) (en anglès). World Championships - Belgrade, RS - Sep 2022. United World Wrestling, 01-09-2022. Arxivat de l'original el 2022-09-18. [Consulta: 18 setembre 2022].
* ↑ «How Vinesh Phogat wrestled with her 50 kg weight challenge» (en anglès). The Economic Times, 08-08-2024. Arxivat de l'original el 2024-08-08. [Consulta: 9 agost 2024].
* ↑ «Wrestler Vinesh Phogat Qualifies for Paris Olympics in 50-kg Category» (en anglès). The Wire, 21-04-2024. Arxivat de l'original el 2024-07-01. [Consulta: 1r juliol 2024].
* ↑ «Paris Olympics: Vinesh Phogat upsets defending Olympic champion Yui Susaki in wrestling opener» (en anglès). The Indian Express, 06-08-2024. Arxivat de l'original el 2024-08-07. [Consulta: 6 agost 2024].
* ↑ «Vinesh Phogat faces Yui Susaki, wrestler who won gold in Tokyo without losing a single point, in Paris Olympics opener» (en anglès). The Hindustan Times, 06-08-2024. Arxivat de l'original el 2024-08-06. [Consulta: 6 agost 2024].
* ↑ «Olympics: Vinesh Phogat stuns Tokyo Gold medalist to reach wrestling quarters» (en anglès). India Today, 06-08-2024. Arxivat de l'original el 2024-08-06. [Consulta: 6 agost 2024].
* ↑ «Wrestling – Women's Freestyle 50kg 1/8 Final Match 61, Results» (en anglès). París 2024. COI, 06-08-2024. Arxivat de l'original el 2024-08-07. [Consulta: 6 agost 2024].
* ↑ Tamta, Prashant. «Paris Olympics 2024: Vinesh Phogat enters final, becomes first Indian woman wrestler to do» (en anglès). DNA India, 06-08-2024. Arxivat de l'original el 2024-08-06. [Consulta: 6 agost 2024].
* ↑ Sarangi, Y.B. «Paris Olympics 2024: Vinesh Phogat enters final in 50kg freestyle wrestling» (en anglès). The Hindu, 06-08-2024. Arxivat de l'original el 2024-08-06. [Consulta: 6 agost 2024].
* ↑ Vasudevan, Shyam. «Explained: Why was Vinesh Phogat disqualified from Paris Olympics? How does wrestling weigh-in work?» (en anglès). ESPN, 07-08-2024. Arxivat de l'original el 2024-08-07. [Consulta: 7 agost 2024].
* ↑ Bakshi, Sahil. «Wrestler Vinesh Phogat Out Of Paris Olympics Over Weight, India Files Appeal» (en anglès). NDTV Sports, 07-08-2024. Arxivat de l'original el 2025-01-07. [Consulta: 7 agost 2024].
* ↑ «Vinesh Phogat misses Olympic gold shot, disqualified for being 100 gms overweight» (en anglès). India Today, 07-08-2024. Arxivat de l'original el 2024-08-07. [Consulta: 7 agost 2024].
* ↑ Ramakrishnan, Vineet. «The Three Indian Wrestlers to Have Reached an Olympic Final» (en anglès). News 18, 06-08-2024. Arxivat de l'original el 2024-08-06. [Consulta: 6 agost 2024].
* ↑ Valecha, Muskaan. «Vinesh Phogat Bids Adieu to Wrestling» (en anglès americà). The Reelstars, 08-08-2024. Arxivat de l'original el 2024-08-21. [Consulta: 21 agost 2024].
* ↑ «Vinesh Phogat announces retirement from wrestling day after Olympic disqualification» (en anglès). The Hindu, 08-08-2024. Arxivat de l'original el 2024-08-08. [Consulta: 8 agost 2024].
* ↑ «Don't have strength for more: Vinesh Phogat announces retirement a day after Olympics disqualification» (en anglès). Deccan Herald, 08-08-2024. Arxivat de l'original el 2024-08-08. [Consulta: 8 agost 2024].
* ↑ Kalidas, Lalith; Kamath, Amit. «Vinesh Phogat CAS Hearing Verdict Highlights: Vinesh's petition dismissed by CAS with one-line judgement» (en anglès). Indian Express, 15-08-2024. Arxivat de l'original el 2024-09-16. [Consulta: 10 octubre 2024].
* ↑ Bhatia, Varinder. «As Vinesh gets gold medal from Sarvkhap in Rohtak, politics continues around possibilities of her contesting polls» (en anglès). The Indian Express, 26-08-2024. [Consulta: 31 agost 2024].
* ↑ «Vinesh Phogat Gets Gold Medal Honour By Haryana Khap, Says "Fight Has Just Begun"» (en anglès). NDTV Sports, 26-08-2024. [Consulta: 26 agost 2024].
* 1 2 «General Election to Assembly Constituencies: Trends & Results October -2024 Assembly Constituency 34 - JULANA (Haryana)» (en anglès). Election Comission of India, 08-11-2024. [Consulta: 16 gener 2025].
* ↑ Armstrong, Kathryn. «Indian Olympic wrestlers detained as latest protest escalates» (en anglès). BBC, 25-05-2023. Arxivat de l'original el 2023-05-28. [Consulta: 31 maig 2023].
* ↑ «Vinesh Phogat accuses WFI president Brij Bhushan Sharan of sexual harassment; wrestlers protest at Jantar Mantar». The Hindu, 18-01-2023. Arxivat de l'original el 2023-04-28. ISSN: 0971-751X [Consulta: 28 desembre 2023].
* ↑ «After No Govt Action, Wrestlers to Lodge FIRs Against WFI Chief Over Alleged Sexual Harassment» (en anglès). The Wire, 19-01-2023. Arxivat de l'original el 2023-04-24. [Consulta: 28 desembre 2023].
* ↑ «India's female wrestlers threaten to hand back Olympic medals in harassment row» (en anglès). The Guardian, 07-05-2023. Arxivat de l'original el 2023-05-08. ISSN: 0261-3077 [Consulta: 28 desembre 2023].
* ↑ Khare, Vineet. «Vinesh Phogat: India wrestler says she told PM Modi about harassment» (en anglès britànic). BBC News, 04-05-2023. Arxivat de l'original el 2024-01-17. [Consulta: 28 desembre 2023].
* ↑ «Vinesh Phogat alleges WFI president sexually assaulted women wrestlers: ‘I have received death threats’» (en anglès). Mint, 18-01-2023. Arxivat de l'original el 2024-09-14. [Consulta: 17 gener 2025].
* 1 2 «IOA's ad-hoc committee takes charge of Wrestling Federation of India». The Times of India, 04-05-2023. ISSN: 0971-8257 [Consulta: 9 setembre 2024].
* ↑ Mallick, Pritha. «'Grossly Wrong': Opposition Slams Delhi Police for 'Shamefully Manhandling' Protesting Wrestlers» (en anglès). News 18, 28-05-2023. Arxivat de l'original el 9 de setembre 2024. [Consulta: 9 setembre 2024].
* ↑ «Indian wrestling federation suspended after harassment scandal» (en anglès). Al Jazeera, 25-08-2023. [Consulta: 9 setembre 2024].
* ↑ Ganesan, Uthra. «Sanjay Singh becomes new president as Brij Bhushan loyalists sweep the polls» (en anglès). The Hindu, 21-12-2023. Arxivat de l'original el 2023-12-27. [Consulta: 16 gener 2025].
* ↑ «Vinesh Phogat on Sanjay Singh's WFI chief elections win: 'This is Brij Bhushan's right-hand man, khud ke bete se bhi zyada khaas!'» (en anglès). The Indian Express, 21-12-2023. Arxivat de l'original el 2025-01-07. [Consulta: 9 setembre 2024].
* ↑ Sud, Vedika; Mogul, Rhea; Farooqui, Sania. «India’s top female wrestlers are camping on the streets of New Delhi. Here’s why» (en anglès americà). CNN, 03-05-2023. Arxivat de l'original el 2023-05-12. [Consulta: 28 desembre 2023].
* ↑ Vasavda, Mihir. «Sanjay Singh, Brij Bhushan's close aide, gets control of Wrestling Federation of India as ad-hoc committee dissolved» (en anglès). The Indian Express, 18-03-2024. Arxivat de l'original el 2025-01-07. [Consulta: 9 setembre 2024].
* ↑ «Delhi HC seeks IOA stand on reconstitution of ad-hoc committee for WFI» (en anglès). The Week, 12-09-2024. Arxivat de l'original el 2025-01-14. [Consulta: 12 setembre 2024].
* ↑ «Delhi High Court restores IOA ad hoc panel for Wrestling Federation of India» (en anglès). The Hindu, 16-08-2024. Arxivat de l'original el 2024-09-21. ISSN: 0971-751X [Consulta: 12 setembre 2024].
* ↑ Nath, Joshua Arpit. «After Winning The Arjuna Award, Wrestler Vinesh Phogat Promises Nothing Less Than Gold In Tokyo 2020» (en anglès). India Times, 03-09-2016. Arxivat de l'original el 2017-01-18. [Consulta: 1r juny 2017].
* ↑ «Padma Shri proposed for Bajrang Punia, Vinesh Phogat» (en anglès). The Times of India, 03-10-2018. Arxivat de l'original el 2018-10-03. [Consulta: 1r juny 2024].
* ↑ «Vinesh Phogat Becomes First Indian Athlete to be Nominated for Laureus World Sports Awards» (en anglès). News 18, 17-01-2019. Arxivat de l'original el 2023-03-07. [Consulta: 18 gener 2019].
* ↑ «Rohit Sharma to Vinesh Phogat: Meet the five Khel Ratna recipients of 2020» (en anglès). The Indian Express, 23-08-2020. Arxivat de l'original el 2020-08-23. [Consulta: 21 agost 2020].
* ↑ «Wrestlers Vinesh Phogat and Sakshi Malik nominated for BBC ISWOTY Award» (en anglès). The Hindu, 07-02-2023. Arxivat de l'original el 2023-02-07. [Consulta: 7 febrer 2023].
* ↑ «BBC 100 Women 2024: Who is on the list this year?» (en anglès britànic). BBC News, 03-12-2024. [Consulta: 16 gener 2025].

## Vegeu també

* Prachi Tehlan